Arutelu:Woodstocki festival

message: Ma panen kustutatud osa siia. Seda on toimetatud. Mis mõttes kirjutaja on ebausaldusväärne, kui see on tema ainus kaastöö? Ma arvan, et enne kui kustutada, tuleks püüda viited leida. Andres (arutelu) 18. mai 2021, kell 21:00 (EEST)
replies: text: See on kasutaja, kes käib siin aastate kaupa Lembitu jt artiklite kallal vandaalitsemas ja kelle leksikasse kuulub sõna ristikoerad. Seegi lisandus siin on mingist agendast kantud. Ma küll ei näe mõtet hakata aega raiskama, lootuses, et sellisest kaastööst midagi kasulikku leiab. On jah toimetatud, kuid sõnastus on ikka sobimatu. Kaniivel (arutelu) 18. mai 2021, kell 21:08 (EEST)
replies: text: : Kust Sa seda võtad, et see on see kasutaja?

text: : Sõnastust saab ju veel toimetada, aga eelkõige tuleb allikaid otsida. Piirdeaia maharebimine on tõsi, inimesi tuli kümme korda rohkem, kui oli arvestatud. Surma sai ühe allika järgi kaks inimest, üks neist oli magamiskotis olnud noormees, kellest sõitis traktor üle. "At the ’69 Woodstock, attended by some 400,000, there were 80 drug arrests, and an estimated 5,000 people treated for conditions ranging from overdoses to heatstroke." Siinsed statistilised andmed pärinevad teadmata allikast. See on tõsi, et oli LSD tarvitajaid, kes vaatasid päikesesse ja said põletuse. See, et napilt pääseti elektrilöögist, on ka tõsi. Süütamised on tõsi. Kuritegusid kindlasti oli üksjagu, statistikat ma ei tea. Ühes allikas on öeldud, et üks vägistamine on ametlikult registreeritud, aga neid oli kindlasti sadu. 80 narkootikumide pärast arreteeritut langeb ülal tsiteeritud allikaga kokku. Välikäimlatest oli puudus, nendest hakkas muda allapoole voolama, inimesed määrisid end selle mudaga kokku. Siin tundub olevat päris tõepärane kirjeldus, võib-olla on faktilisi ebatäpsusi. Allpool on paar allikat, esimene neist on eriti soliidne. Andres (arutelu) 18. mai 2021, kell 21:28 (EEST)
replies: text: :: Lihtsalt tean.

text: :: Ma ka arvan, et sel tekstil on tõepõhi all. Aga mis siis, artikkel Woodstocki festivalist peab olema ka tasakaalustatud, mitte selline, mis loetleb negatiivseid külgi. Kui info on allikapõhine ja sõnastus neutraalne ja viisakas, siis võib muidugi lisada. Aga lihtsam on mitte vaeva näha sellise kasutaja kaastöö parandamisega. Kaniivel (arutelu) 18. mai 2021, kell 21:42 (EEST)
replies: text: ::: Nõus. Pikne 18. mai 2021, kell 22:05 (EEST)

message: Väidetakse, et see oli üritus, kus ei olnud vägivalda ega õnnetusi. Tegelikkus oli midagi muud. 
* Anarhistlik rühmitus rebis maha piirdeaia, et inimesed saaksid tasuta kontserdile. Korraldajatel jäi piletimüügist saamata suur osa rahast. 
* Kolm inimest sai surma, sajad vigastada. Ümberkaudsed haiglad olid kõikvõimalike vigastustega rahvast tuubil täis. Näiteks: u 60 silmapõhjavigastust päikesekiirgusest (LSD tarvitajatel), 97 narkootikumide üledoosi, 23 teadvuseta epileptikut, 57 tõsist kuumarabandust, 176 astmakoomat, 938 liigeserebestust, labajalavigastused, 346 jalaluumurdu ja muid jalavigastusi.  
* Napilt pääseti massilisest elektrilöögist, kuna peakaabel, mis varustas festivali ja lookles läbi rahva,  jäi vee alla. Üksnes tänu meeleheitlikult töötanud elektrikute brigaadile pääseti suurest õnnetusest.
* Festivali külastajad panid põlema kümneid autohaagiseid parklas ja kõrvaloleva prügila.
* Politsei registreeris sadu juhtumeid: seksuaalseid ahistamisi, grupiviisilisi ja üksikvägistamisi, röövimisi, varguseid, peksmisi, teadmata kadunud isikuid (sh lapsed), autode rüüstamisi, vandaalitsemisi. Ümbruskonna põllud laastati paljaks, sest toitlustamine oli nõrgalt korraldatud.     
* Politsei võttis teadlikult hoiaku mitte puutuda kanepisõpru, sest oli muudki teha: ainuüksi 80 isikut arreteeriti suures koguses heroiini, LSD, amfetamiini käitlemise pärast. 
* Välikäimlatest valitses puudus, järjekordades seista ei suudetud ja loomulikke vajadusi rahuldati otse kontserdipaigas. Kõik tallati poriga segamini ja sõtkuti seal sees. Arstid registreerisid ägedaid kõhupõletikke.
* Kogu see rahvahulk läbustas kohutavalt, veel kuu aega hiljem oli piirkond rämpsu täis, kuigi suurem osa sellest oli hunnikutesse veetud, millest mõned põlesid ja suitsesid. Ka ümbruskonna metsad olid rämpsu täis. 
* Logistika ütles üles. Tekkisid tohutud autode ummikud, bensiinijaamades sai kütus otsa, pangad olid sularahast tühjad, mis peamine – toidu ja puhta vee varud kuivasid sedavõrd kokku, et valitsus saatis kopteritega festivalipiirkonda vett.
Andres (arutelu) 18. mai 2021, kell 21:00 (EEST)
Siit saab infot, mõned siinsed väited on esimeses artiklis olemas: , , . Andres (arutelu) 18. mai 2021, kell 21:00 (EEST)
thread_title: Korraldamisega kaasnenud probleemid